জি বাংলার নতুন ধারাবাহিক ‘কৃষ্ণকলি’-র সম্প্রচার শুরু হতে চলেছে আগামী সোমবার ১৮ জুন থেকে। সোম থেকে শনি, সন্ধ্যা সাতটার স্লটে দেখা যাবে এই ধারাবাহিক। গায়ের রং নিয়ে ভারতে তো বটেই, সারা পৃথিবীতেই সামগ্রিক ভাবে এক ধরনের বায়াস কাজ করে। এই বায়াসের বিরুদ্ধেই জি বাংলা-র এই নতুন ধারাবাহিক। গল্পের কেন্দ্রবিন্দুতে রয়েছে এক কৃষ্ণাঙ্গী মেয়ে, নাম শ্যামা। এই চরিত্র দিয়েই ডেবিউ করছেন তিয়াসা রায়। নায়কের ভূমিকায় দেখা যাবে জনপ্রিয় তারকা অভিজিৎ ভট্টাচার্যকে। 

এই বিষয়ে অন্যান্য খবর

আসছে ‘কৃষ্ণকলি’! প্রধান চরিত্রে কোন তারকারা, রইল অ্যালবাম
সহ-অভিনেত্রীর সঙ্গেই দাদার বিয়ে ঠিক করলেন টেলি-তারকা


যে কোনও পরিবারকেন্দ্রিক সোশ্যাল ড্রামাতেই বউদিদের একটি গুরুত্বপূর্ণ ভূমিকা থাকে। এই ধারাবাহিকেও নায়ক ও নায়িকা দু’পক্ষেই বউদিদের ঘিরে নানা ধরনের ক্রাইসিস তৈরি হবে। নায়কের বউদিদের ভূমিকায় রয়েছেন রিমঝিম ও প্রিয়ঙ্কা। কিন্তু নায়িকার তরফেও রয়েছে এক বউদি যে সুযোগ পেলেই ঝড় তুলবে নায়িকার জীবনে এবং তার রেশ অবশ্যই গিয়ে পড়বে নায়কের উপর। 

সুস্মিতা চক্রবর্তী। ছবি: সুস্মিতার ফেসবুক পেজ থেকে
এই খল-বউদির চরিত্রে দেখা যাবে অভিনেত্রী সুস্মিতা রায়কে। মাস কয়েক আগে বিয়ে করেছেন। বাস্তব জীবনেও তিনি বউদিই, তবে একেবারেই খল নন। খুবই মিষ্টি স্বভাবের বলেই টেলিপাড়ায় তাঁর পরিচিতি। অভিনেতা সায়ক চক্রবর্তীর রিয়েল লাইফ বউদি তিনি। কিন্তু এই ধারাবাহিকে তিনি হবেন ‘শ্যামা’-র বউদি এবং শ্যামা-নিখিলের জীবনে কিছু না কিছু সমস্যা তৈরিতে উদ্যত হবেন সুযোগ পেলেই। 

সুস্মিতা চক্রবর্তী। ছবি: সুস্মিতার ফেসবুক পেজ থেকে
এবেলা ওয়েবসাইটকে সুস্মিতা জানালেন, ‘‘খুব এক্সাইটেড লাগছে। একদম অন্য ধরনের কনসেপ্ট থেকে তো এই ধারাবাহিক, আশা করি দর্শকেরও ভাল লাগবে। আর সুশান্তদার চিত্রনাট্য সব সময়েই দারুণ। অনেক ধন্যবাদ দেব ওঁকে এবং জি বাংলা-কে এরকম একটি ব্যতিক্রমী ধারাবাহিকে আমাকে কাস্ট করার জন্য।’’